61976J0125
ΑΠΌΦΑΣΗ ΤΟΥ ΔΙΚΑΣΤΗΡΙΟΥ (ΔΕΫΤΕΡΟ ΤΜΉΜΑ)
της 11ης Οκτωβρίου 1977 (
*1
)
Αντικείμενο της υποθέσεως:
Ερμηνεία και κύρος του κανονισμού 166/64 του Συμβουλίου, της 30ής Οκτωβρίου 1964 περί του εφαρμοστέου επί ορισμένων κατηγοριών ζωοτροφών συστήματος και ερμηνεία του κανονισμού 171/64 της επιτροπής, της 30ής Οκτωβρίου 1964, περί καθορισμού των προϋποθέσεων χορηγήσεως επιστροφών κατά την εξαγωγή προς τρίτες χώρες ορισμένων κατηγοριών παρασκευασμάτων ζωοτροφών.
Διατακτικό της αποφάσεως:
1)
ο κανονισμός 171/64 της επιτροπή?, της 30ής Οκτωβρίου 1964, περί καθορισμού των προϋποθέσεων χορηγήσεως επιστροφών κατά την εξαγωγή προς τρίτες χώρες ορισμένων κατηγοριών παρασκευασμάτων ζωοτροφών εφαρμόζεται επίσης επί των ζωοτροφών που δεν περιέχουν γάλα σε σκόνη.
2)
δυνάμει του κανονισμού 166/64 του Συμβουλίου, της 30ής Οκτωβρίου 1964, περί του εφαρμοστέου επί ορισμένων κατηγοριών ζωοτροφών συστήματος και του κανονισμού 171/64 της επιτροπής, δεν είναι δυνατή η χορήγηση επιστροφής κατά την εξαγωγή κτηνοτροφικού παρασκευάσματος το οποίο δεν περιέχει τουλάχιστον κατά 50 % του βάρους του γάλα σε σκόνη, παρά μόνον υπό την προϋπόθεση ότι το μίγμα θα περιέχει σε μη αμελητέα ποσότητα σιτηρά ή προϊόντα επί των οποίων εφαρμόζεται ο κανονισμός 19 του Συμβουλίου, της 4ης Απριλίου 1962, περί βαθμιαίας εγκαθιδρύσεως κοινής οργανώσεως των αγορών στον τομέα των σιτηρών.
3)
για την εφαρμογή των συντελεστών που καθορίζει το παράρτημα α του κανονισμού 166/64 του Συμβουλίου, η περιεκτικότητα των παρασκευασμάτων τα οποία αφορά σε άμυλο θα πρέπει να εκτιμάται εν όψει του συνθέτου προϊόντος στο σύνολό του και όχι μόνον εν όψει των συστατικών επί των οποίων έβρισκε εφαρμογή ο κανονισμός 19.
4)
από την εξέταση του πέμπτου ερωτήματος δεν προέκυψαν στοιχεία ικανά να επηρεάσουν το κύρος του κανονισμού 166/64 του Συμβουλίου.
Πρόταση του γενικού εισαγγελέα:
Ταυτόσημη με το διατακτικό της αποφάσεως.
(
*1
)	Γλώσσα διαδικασίας: η γερμανική.